अजमेर में जलदायकर्मियों का धरना 16वें दिन भी जारी
ब्यावर| भारतीयजलदाय कर्मचारी संघ के बैनर तले अपनी मांगों को लेकर अजमेर में एडिशनल चीफ कार्यालय के बाहर जलदायकर्मियों का धरना 16वें भी जारी रहा। ब्यावर से भी कर्मचारी धरने पर बैठे। इस दौरान गुरुवार को अधिकारियों से हुई वार्ता के बाद पदाधिकारियों ने बताया कि उच्चाधिकारियों ने कुछ मांगों पर विचार करते हुए कर्मचारियों को लाभांवित करने का आश्वासन दिया है।
संघ के जिला महामंत्री सुरेश कौशिक ने बताया कि गुरुवार को अतिरिक्त मुख्य अभियंता आरके ओझा के साथ वार्ता हुई।
जिसमें ओझा ने विभिन्न पदों पर कार्यरत नियमित तकनिकी कर्मचारियों की बकाया डीपीसी को आगामी एक माह में पूर्ण करवाकर संबंधित कर्मचारियों को लाभ दिलाने की बात कही। इसी प्रकार अधिकारी ने मार्च 1994 वाले प्रकरण में अपने स्तर पर उचचाधिकारियों एवं सरकार को आवश्यक कार्यवाही का आश्वासन दिया। वार्ता में संघ पदाधिकारी विजय सिंह चौहान, सीताराम वैष्णव, सूरजभान सिंह नरुका, मांगीलाल माली, शंभूसिंह राठौड़, मोहनलाल प्रजापति, हरीश, ओंकारमल, गजेंद्र सिंह राठौड़, गोपाल किशन शर्मा, देवीसिंह राठौड़ आदि उपस्थित थे।
hin_Deva hin_Deva awa_Deva hin_Deva